VUdAK
Verband Ungarndeutscher Autoren und Künstler
Magyarországi Német Írók és Művészek Szövetsége
Budapest, VI. Lendvay u. 22 II. H-1062
Tel./Fax: +36 1 354 0693
Mobilfunk: +36 (06) 30/956 02 77
E-Mail: neueztg@hu.inter.net
Internet: www.vudak.hu
Steuernummer /Adószám: 19656324-2-42
Bankverbindung: K&H Bank 10201006-50150423

Budapest, 2012. 04. 24.

A VUdAK Magyarországi Német Írók és Művészek Szövetsége 2011. évi tevékenysége

Ha a Magyarországi Német Írók és Művészek Szövetsége (VUdAK) 1992.  február 12.-i megalakulásának előzményeit vizsgáljuk, akkor két fontos történést kell megemlítenünk. 1972-ben alakult meg az egykori Magyarországi Németek Demokratikus Szövetségének keretén belül az Irodalmi Szekció, amely azév október 6.- felhívása „Greift zur Feder“ / „Ragadjatok tollat“ a magyarországi kortárs német irodalom kezdetének bizonyult. A „Neue Zeitung“ hetilapban megjelent felhívás hatására bő anyag került beküldésre, melyből Áts Erika szerkesztésében 1974-ben „Tiefe Wurzeln“ / „Mély gyökerek“ címmel egy antológia jelenhetett meg. Tagjai 1977-től fogva évente találkoznak háromnapos műhelybeszélgetéseken, ahol verseikről, elbeszéléseikről értekeznek magyar és német germanistákkal, előadásokat hallgatnak és vitatkoznak műhelyproblémákról, a kisebbségi írók küldetéséről. A műhelymunka eredményeit a olvasóközönség a Neue Zeitung hetilapban, az 1984 óta évente egyszer megjelenő Signale mellékletben és a Deutscher Kalender évkönyvben követheti nyomon. 1976 és 1990 között – túlnyomórészt a Budapesti Tankönyvkiadó Nemzetiségi Szerkesztősége gondozásában – 21 magyarországi német antológia és egyéni kötet jelent meg.
Az egyesület 1992 februárjában nyitott a képzőművészek felé. Azóta viseli a Magyarországi Német Írók és Művészek Szövetsége (Verband Ungarndeutscher Autoren und Künstler – rövidítve: VUdAK) – elnevezést, melyben két szekció, az író- illetve a képzőművészeti szekció működik.
2011 első felében a ZeiTräume kiállítássorozat állomásai az ulmi helyszínt követően Esslingenbe (febr. 25. – ápr. 2.), Brüsszelbe (febr. 10. – márc. 11.) és Eupenbe (ápr.-máj.) került kiállításra, melynek nagy sikerét a Signale 2011/1 dokumentációban foglaltuk össze. A sorozat folytatódott májusban a Magyarországi Németek Házában rendezett VUdAK kiállítással, ennek keretében gyerekeknek és felnőtteknek szerveztünk múzeumpedagógiai játékos kísérőprogramokat Stefanie Böhnsch vezetésével. Március 23.-án a pilisvörösvári Schiller Gimnázium projektnapján workshopok keretében mutatkoztunk be. 
Claus Klotz emlékesten vettünk részt Pilisszentivánon január 14.-én. Február 17.-én a budapesti Magyarországi Németek Házában Erika Áts életmű-kötetét mutattuk be. Február 18. – márc. 21.-ig Josef Bartl kiállítását tekinthették meg a látogatók az Újbuda-Galériában.
Március 13.-án Bukarestben a Szobrásztársaság kiállításán VUdAK-művészek is kiállítottak a Magyar Kulturális Intézetben. Márciusban Angela Korb a gyulai német klubban olvasott fel. Júl. 22.-étől Ákos Matzon kiállítása volt látható az Esslingener KünstlerGilde Galériában (Németo.). Augusztus 24.-én Johann Schuth Bonnban mutatta be a ZeiTräume-albumot. 
Szeptember 8.-án Tibor Budahelyi a Mansfeld-Péter-Galériában (Csepel) állított ki, János Wagner pedig a Csepel-Galériában. Szept. 28.-án a Pécsi Tudományegyetemen emlékeztünk meg Béla Szende germanistáról, a magyarországi német irodalom támogatójáról. Szeptember 29.-én nyílt Ákos Matzon kiállítása a Budapest Galériában.
A Magyarországi Németek Házában állított ki László Heitler (jún. 1. – 22.), Antal Dechandt (okt. 19.) és Robert König (7. december – jan.). 
Szeptemberben éves taggyűlésünket és műhelybeszélgetéseinket Tarjánban tartottuk, ahol kiállítottunk, felolvasást tartottunk a helyi iskolában és elhunyt tagunk Josef Mikonya sírjára koszorút helyeztünk el. 
December 1.-én részt vettünk Sindelfingenben a Donauschwäbischer Kulturpreis átadó ünnepségén, ahol Angela Korb átvehette a támogatói díjat. Előtte nov. 30.-án Angela Korb felolvasást tartott a Magyar Kulturális Intézetben Stuttgartban.
Decemberben felolvasást tartottunk Mecseknádasdon a Német Kisebbségi Önkormányzat felkérésére, Nelu Bradean-Ebinger, Stefan Valentin és Angela Korb közreműködésével, Johann Schuth moderálta az irodalmi délutánt.
A nov. 23.-án a Lenau-Házban Pécsett László Hajdú kiállításmegnyitóján a ZeiTräume-album párja, Robert Becker olvasott fel, e kiállítás volt a pécsi kiállítássorozat első programja, melynek keretében párban írók és képzőművészek mutatkoznak be a pécsi német kulturcentrumban.
Koch Valéria írói hagyatéka szervezetünkhöz került, rendszerezését Wolfart Jánosné végzi. Szeretnénk a hagyatékot közkinccsé tenni, hogy kutatók és érdeklődők számára hozzáférhető legyen.
A www.vudak.hu honlap rendszeres aktualizálásával is szeretnénk minél több érdeklődőnek információkkal szolgálni. Veranstaltungen menüpont alatt megtekinthetőek színes programkínálatunk eseményei.
Könyvelésünket a Pesti Cogito Kft. végzi, adminisztrációs munkákat Korb Angéla (megbízási szerződéssel) végzi. A laptopvásárlás révén szervezetünk munkája lett rugalmasabb, hiszen eddig magántulajdonban lévő computereken végeztük az archiválási és adminisztrációs munkákat. 
Irodánk a Neue Zeitung Szerkesztőségében található, a bérleti díjat a Neue Zeitung Alapítvány részére utaljuk. Kiadásainkban szerepelnek megbízási díjak, vállalkozási szerződések, járulékok, eszközbeszerzés, bérleti díj, utazási költségek, kommunikációs és adminisztrációs költségek, nyomda- és hirdetésköltségek, szállás- étkezés és egyéb anyagköltségek. Tagjaink országszerte, illetve külföldön is rendszeresen részt vesznek író-olvasó-találkozókon, felolvasásokon, kiállításokon.
Mindezek a programok az Alapító Okiratunkban megjelölt céloknak megfelelnek.

Működési költségeink anyagi jellegű ráfordításai (4.020 ezer forint) nagy részt a utazási- kiküldetési költségekből, valamint programjainkhoz kapcsolódó projektköltségekből (nyomdaköltség, szállítás, szállás, étkezés stb.) tevődik össze. 
Egyesületünk főállású dolgozót nem foglalkoztat, tagjaink megbízási, ill. felhasználói szerződéssel, avagy vállalkozói szerződéssel és sok esetben társadalmi munkával tevékenykednek. Személyi jellegű ráfordításaink 2011-ben 1.542 ezer forint felhasználói és megbízási szerződéssel, továbbá vállalkozói szerződéssel foglalkoztatottak és azok  járulékköltségei képezik.
Bevételünk a központi költségvetésből származik 2011. tárgyévben 2.500 ezer Ft volt, továbbá más pályázati támogatásból, tagdíjbevételből stb. származott. Könyv- és egyéb publikációink értékesítéséből és alaptevékenységből származó bevételeink 429 ezer Ft-ot tettek ki.
Projektpályázataink révén igyekszünk minél szélesebb rétegeket rendezvényeinkkel elérni és az egész országot lefedve a magyarországi német irodalom és képzőművészet jelenét és jelenlétét hirdetni. 

A VUdAK 2012-es aktualizált programterve

„ZeiTräume-Paare”- a ZeiTräume-albumban megjelent író és képzőművész párok bemutatkoznak a pécsi Lenau-házban. A programsorozat keretében felolvasás és kiállításmegnyitó várja az érdeklődőket, akik így bepillantást nyernek a VUdAK munkájába. Az első művészpár 2011. november 23.-án mutatkozott be – Robert Becker olvasott fel és László Hajdú állított ki, 2012 február 16.-án Josef Michaelis írói munkásságát és Robert König művészetét ismerhette meg a nagyérdemű a pécsi programsorozat részeként, majd április 26.-án Koloman Brenner lírikus és János Wagner festőművész mutatkoztak be a Lenau-házban. Ősszel Ákos Matzon festészetét és Angela Korb szövegeit ismerhetik meg a Lenau-házba látogatók.
Február 11.-én Johann Schuth elnök a németországi Butzbachban tartott előadást a magyarországi német irodalomról. Márc. 5.-én Pécsváradon olvastak fel Monika Szeifert, Christina Arnold, Robert Becker és Josef Michaelis. Március 16.–18.-ig Angela Korb Schopfheimban (Németország) egy nemzetközi írótalálkozón vett részt.
A budapesti Magyarországi Németek Házában febr. 22.-én János Wagner festőművész állított ki. Május 4.-én ugyanitt Zsuzsa Trieb (VUdAK-tag) és Robert Schwab (Németország) közös kiállítása került megrendezésre. A 2012-es VUdAK csoportos kiállítás okt. 17.-én kerül megrendezésre a Magyarországi Németek Házában, amelynek keretében megemlékezünk Josef Bartl 80. születésnapjáról. 
Május végén Antal Dechandt köztéri szobrát (Ulmer Schachtel) leplezték le Vállajon, a szatmári sváb betelepítés 300. évfordulója alkalmából.
Június utolsó hétvégéjén a Baranya megyei Kánban Antal Dechandt kiállításmegnyitója a pajta-galériában.
Idén ünnepli huszadik születésnapját egyesületünk, ez alkalomból megjelentetünk egy írópályázatot, melyre fiatal németül író diákok, egyetemisták jelentkezését várjuk, hogy szervezetünk utánpótlása biztosított legyen. A pályaművek kiértékelésre kerülnek, a legjobbak jutalomban részesülnek és a szövegeket leközöljük irodalmi-képzőművészeti mellékletünkben. VUdAK műhelybeszélgetések és közgyűlés Baján, illetve Vaskúton szept. 13. – 16.
Novemberben István Damó kiállítása a móri Lamberg-kastélyban.
Nov./dec. közös kiállítás a Magyarországi Lengyel Alkotói Fórummal a Magyarországi Lengyelség Múzeuma és Levéltára kiállítóterében
Decemberben Signale irodalmi-képzőművészeti melléklet kiadása.

A VUdAK 2012. évi tervezett költségvetése
KIADÁSOK		5.810.000	
Ingatlan üzemeltetési költségei (bérleti díj)		200.000	
Adminisztrációs költségek (könyvelés, bérszámfejtés, irodaszer)		408.600	
Nyomdaköltség		250.000	
Kommunikációs költségek (posta, honlap)		191.400	
Szállítási költségek		60.000	
Utazási, kiküldetési költségek		1.200.000	
bankköltségek		80.000	
Tördelés		60.000	
Megbízási szerződéssel foglalkoztatottak		600.000	
vállalkozási szerződéssel foglalkoztatottak (számlás)		400.000	
Járulékok		200.000	
 Szállásköltségek, étkezés		                  1.000.000	
Projektköltségek		                     500.000	
Tárgyi eszközök beszerzése		                     300.000	
			
BEVÉTELEK		                  5.810.000	
pályázatok		3.850.000	
könyveladás		240.000	
adó 1%		80.000	
tagdíj		100.000	
adomány		50.000	
Megtakarítás, önerő		1.355.000	

Johann Schuth
1. elnök